Legend of Kila, 171 



laau, nalo laua i loko o ka lepo. Manao o uka, ua make o Kila; a pau ka wili ana o ka 

 lepo, ku aku ana no o Makalii me Kila, no ka mea, ua kaa akau ka Makalii laau, ma ka 

 hema ka hoomoe ana. Nolaila, komo o Kila i ka akau, a pakele i ka make weliweli a 

 Makalii. 



Ku hou laua, liookaa na laau hoomoe o Kila i kana laau palau, ia Kaliikikolo i 

 lalo o ka lepo, mana kahawai, kahe ka wai, wili ka puahiohio, wili ka lepo me ke one i 

 ka lewa. O Makalii, ua loaa i ka hau o ka laau a Kila, ua waiho i lalo, o ke kumu o 

 keia pakele ana o Makalii, o ka olelo kauoha a Moikeha i ka wa i Kauai ia Kila penei: 

 "Ke hele la, a i liakaka oe me ko makuakane me Makalii, mai hana naaupo oe, o make 

 ko makuakane." Oia wale no ko Makalii mea i ola ai, ina ua haalele i ka la i ka 

 mea mahana. 



Hoi aku la no o Kila a luna o na waa nolio, o Makalii hoi, waiho iho la, a moa 

 ka umu, ala ae la me ke kunewanewa a hoi i ka hale. Ma keia hoi ana, he mihi nui 

 ko Makalii i kona pakele mai make, o kona ike ana no ia i ka aina, hoi i luna a make. 



Puni ae la ka aina ia Kila, pae aku la na waa, hele aku la o Kila, uwe ka pipipi, 

 a ninau mai: "Heaha ka huakai a kuu haku o ka hiki ana mai?" I aku o Kila: "He 

 huakai imi alii." Hoole mai ka pipipi: "Aohe alii, ua make, o makou wale no koe, 

 haalele ia iho makou e ko makuakane, i keia wahi, aohe ai, aohe ia, ua lawe aku ko 

 makuakane a pau loa, o ke opu wale iho no ka makou." Pela no o Kila i hele ai, me 

 ka uwe mai o na makaainana ia ia nei, a hiki keia i ka hale o Moikeha ia Moaulauui- 

 akea. He hale maikai loa, a he hale kiekie loa no hoi, he hulu manu o luna i ako ia 

 ai, he iwi manu ka aho, he kauwila ka laau. (Ua oleloia i loko o ko Moikeha kaao, 

 oia kona kumii i noho ai ia Kauai me Hooipoikamalanai, alalia, nalowale ke kaupoku 

 o kona hale o Moaulanuiakea.) 



A hiki o Kila, nana aku la ia i ka hale, nani, hanohano, kiekie, aole nae he 

 kanaka, ua paa na puka, ua make na kiai, ua kupu ka nahelehele. Aia ia Kila, he ki 

 no ka hale, no na kiai, no na mea a pau. A komo o Kila i ka pa a wehe aku la, ala mai 

 elua kiai, a uwe mai la ia Kila, komo o Kila a ke alanui e komo aku ai, ala mai elua kiai, 

 a hiki o Kila i ka puka, elua kiai, a hemo ka puka, elua kiai. A komo o Kila i loko, he 

 lumi no he kiai, he lumi no ke kiai, ala mai la na kiai a pau a kukuli imua o Kila me 

 ka waimaka. Hoa ia ae la ka ipukui o Moikeha e Kila, hoi aku la o Kila a luna o ka 

 hikiee o Moikeha moe, po iho la moe o Kila. 



